നഗരക്കുരുക്ക് അഴിക്കാന് പുതിയകാവ് പള്ളിക്കല് റോഡ് നിര്മ്മാണം അവസാനഘട്ടത്തില് ആലപ്പുഴ: മാവേലിക്കര നഗരത്തിലെ ഗതാഗത കുരുക്കിന് പരിഹാരമായുള്ള പുതിയകാവ് പള്ളിക്കല് റോഡിന്റെ നിര്മ്മാണം അവസാനഘട്ടത്തില്. സംസ്ഥാന സര്ക്കാരിന്റെ നൂറുദിന കര്മ്മ പദ്ധതിയില് കിഫ്ബിയില് ഉള്പ്പെടുത്തിയാണ് നിര്മ്മാണം പുരോഗമിക്കുന്നത്. ബി.എം ആന്ഡ് ബി.സി നിലവാരത്തില് ആധുനിക സാങ്കേതിക വിദ്യകളുടെ സഹായത്തോടെ നിര്മ്മിക്കുന്ന റോഡിന്റെ ഉപരിതല ടാറിംഗ് മാത്രമാണ് പൂര്ത്തിയാകാനുള്ളത്. വൈദ്യുതി പോസ്റ്റുകള് മാറ്റുന്നത് സംബന്ധിച്ച സാങ്കേതിക തടസം നീക്കി നിര്മ്മാണം ഉടന് പൂര്ത്തിയാക്കും. പുതിയകാവ് ജംഗ്ഷന് മുതല് കറ്റാനം പള്ളി വരെയും മാവേലിക്കര ബുദ്ധ ജംഗ്ഷന് മുതല് കല്ലുമല വരെയുമുള്ള 11 കിലോമീറ്റര് നീളുന്ന റോഡാണ് പുതിയകാവ് പള്ളിക്കല് റോഡ്. ഓട നിര്മ്മാണമടക്കം സാങ്കേതിക മികവോടെയാണ് പണികള് പൂര്ത്തിയാകുന്നത്. ഉപരിതല ടാറിംഗ് പൂര്ത്തീകരിച്ച് റിഫ്ളക്ടര്, സൂചനാ ബോര്ഡുകള് തുടങ്ങിയ സുരക്ഷാ സംവിധാനങ്ങള് കൂടി സ്ഥാപിച്ച് റോഡ് ഉടന് തുറന്നുകൊടുക്കും. നിര്മ്മാണ ചെലവ്: 18.25 കോടി പൂര്ത്തിയായത്: 90 റോഡിന്റെ വീതി: 5.5 മീറ്റര്